Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 362/11/4401	Komárno, 31.1.2012
EEČ : 2-30-8-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátor Okresnej prokuratúry Komárno
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Dňa 10. júna 2011 v čase okolo 23.30 hodiny v Komárne, na Ulici Rozmarínovej číslo 26 v priestoroch XXXXX, za prítomnosti hostí fyzicky napadol XXXXX, nar. 21. marca 1988, trvale bytom XXXXX, XXXXX, ktorého otvorenou dlaňou udrel do tváre a hlavou ho udrel do nosa, pričom mu spôsobil zmliaždenie nosa a sánky, XXXXX, nar. 07. júla 1995, trvale bytom XXXXX, Ulica Takácsa č. 1665/18, ktorého kopol do hlavy, pričom mu spôsobil otras mozgu a XXXXX, nar. 25. augusta 1988, trvale bytom XXXXX, Vodná č. 2896/28, ktorého porezal sklenenou fľašou v oblasti hrudníka, pričom mu spôsobil povrchové zranenie kože na prsiach a zmliaždenie tváre, ktoré zranenia si u XXXXX a XXXXX vyžiadali jednorázové ošetrenie a u XXXXX si vyžiadali liečenie v trvaní 7 dní.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Obvinený XXXXX bol uznesením povereného príslušníka Policajného zboru Okresného riaditeľstva Policajného zboru v Komárne, Odboru poriadkovej polície, Obvodného oddelenia Policajného zboru XXXXX zo dňa 9. júna 2011 pod sp. zn. ČVS: XXXXX obvinený pre prečin ublíženia na zdraví podľa § 156 odsek 1 Trestného zákona a  prečin výtržníctva podľa § 364 odsek 1 písmeno a) Trestného zákona v podstate na tom skutkovom základe, ako to vyplýva z výrokovej časti tohoto uznesenia. 
V rámci dokazovania boli vypočutí obvinený XXXXX a poškodení XXXXX, XXXXX a XXXXX, svedkovia XXXXX, XXXXX a XXXXX, do konania bol pribratý znalec z odboru zdravotníctvo a farmácie, odvetvie chirurgia - XXXXX  a boli zabezpečené s vecou súvisiace listinné dôkazy. 
Poškodený XXXXX ako aj ďalší svedkovia podrobne, presvedčivo a na sebe nezávisle opísali spôsob, akým sa obvinený dopustil skutku uvedeného vo výroku napadnutého uznesenia. Z lekárskej správy poškodeného XXXXX zo dňa 11. júna 2011 vyplýva, že bol u neho diagnostikovaný otras mozgu, ako následok kopnutia do hlavy. Uvedená diagnóza bola neskôr potvrdená aj znaleckým posudkom z odboru zdravotníctvo a farmácia zo dňa 17. septembra 2011 vypracovaným XXXXX.
Obvinený nahradil spôsobenú škodu XXXXX. teda ďalšia náhrada škody v prebiehajúcom trestnom konaní neprichádza do úvahy.
Z týchto dôkazov jednoznačne vyplynulo, že obvinený inému úmyselne ublížil na zdraví a na mieste verejnosti prístupnom sa dopustil výtržnosti tým, že napadol iného a čin spáchal závažnejším spôsobom konania - na viacerých osobách.
Vzhľadom na uvedené je potrebné v ďalšom konaní skutok právne kvalifikovať ako prečin ublíženia na zdraví podľa § 156 odsek 1 Trestného zákona a prečin výtržníctva podľa § 364 odsek 1 písmeno a), odsek 2 písmeno b) Trestného zákona s poukazom na § 138 písmeno j) Trestného zákona.
Prečin ublíženia na zdraví podľa § 156 odsek 1 Trestného zákona spácha ten, kto inému úmyselne ublíži na zdraví.
Prečin výtržníctva podľa § 364 odsek 1 písmeno a), odsek 2 písmeno b) Trestného zákona s poukazom na § 138 písmeno j) Trestného zákona spácha ten, kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného a spácha tento čin závažnejším spôsobom konania - na viacerých osobách.
Bolo teda preukázané, že obvinený svojím konaním naplnil formálne znaky uvedených trestných činov.
Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
Za prečin ublíženia na zdraví podľa § 156 odsek 1 Trestného zákona možno uložiť trest odňatia slobody  na šesť mesiacov až dva roky a za prečin výtržníctva podľa § 364 odsek 1 písmeno a), odsek 2 písmeno b) Trestného zákona možno uložiť trest odňatia slobody  na šesť mesiacov až tri roky.
Obvinený pri svojom výsluchu dňa  13. januára 2012  po náležitom poučení prehlásil, že spáchal skutok, za ktorý je stíhaný a dáva súhlas na podmienečné zastavenie trestného stíhania. Vykonané dôkazy nevzbudzujú pochybnosti o tom, že toto vyhlásenie bolo vykonané slobodne, vážne a zrozumiteľne. 
Tiež bolo zistené, že obvinený nebol doposiaľ súdne trestaný. Obvinený svoje konanie úprimne oľutoval. 
Vzhľadom na tieto okolnosti boli splnené všetky zákonné podmienky na podmienečné zastavenie trestného stíhania a toto rozhodnutie možno považovať vzhľadom na osobu obvineného a okolnosti prípadu za dostačujúce.
Skúšobná doba bola stanovená na spodnej hranici zákonnej možnosti od 1 do 5 rokov s prihliadnutím na osobu páchateľa.
Ak obvinený v priebehu skúšobnej doby povedie riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
Z týchto dôvodov bolo potrebné rozhodnúť tak, ako je to uvedené vo výrokovej časti tohoto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Puťoš
prokurátor